Source: https://www.porada.sk/t199979-dodanie-tovaru-do-eu-neplatca-dph-neplatcovi-dph.html
Timestamp: 2020-07-05 16:25:05+00:00
Document Index: 16075026

Matched Legal Cases: ['§ 13', '§ 4', '§ 28', '§ 36', '§ 39', '§ 37', '§ 15', '§ 16', '§ 13', '§ 14', '§ 43', '§ 43', '§80', '§ 43', '§78', '§ 13', '§ 4', '§ 43', '§ 80', '§ 78']

dodanie tovaru do EU neplatca DPH neplatcovi DPH
30.08.12 08:20
skalyovka
Bodov: 0 Príspevky: 10 Členom od: 01.02.08
Dobrý deň, čím viac tu všetky zákony a rady čítam, tým som zmetenejšia. Prosím o radu - neplatca DPH slovenský chce dodať tovar do Anglicka firme ktorá nemá IČ pre daň. Aké sú povinnosti slovenskej firmy - fa vystaví bez DPH? Nebude sa musieť registrovať na daňovom úrade kvôli súhrnnému výkazu? Treba niečo sledovať - ročný obrat? A ešte jedna otázka - neplatca DPH na Slovensku dodá službu občianskemu združeniu v Čechách - klub nemá IČ pre daň - aké sú tu povinnosti. Ďakujem veľmi pekne za odpovede.
Bodov: 0 Príspevky: 1 Členom od: 26.03.09
Dodanie tovaru do iného členského štátu (ja som sa pýtal na ČR, ale je to to isté ako anglicko myslím):
Podľa § 13 ods. 1 písm. a) zákona o DPH, ak je dodanie tovaru spojené s odoslaním alebo prepravou, miestom dodania je členský štát, kde sa tovar nachádza v čase, keď sa odoslanie alebo preprava osobe, ktorej má byť tovar dodaný začína uskutočňovať.
Podľa § 4 ods. 9 zákona o DPH na účely registrácie do obratu započítajú všetky výnosy a príjmy bez dane, ktoré zdaniteľná osoba dosiahla zo svojich dodávok tovarov a služieb s miestom dodania v SR okrem výnosov (príjmov) z tovarov a služieb, ktoré sú oslobodené od dane podľa § 28 až § 36 a výnosy z finančných a poisťovacích služieb, ktoré sú oslobodené od dane podľa § 39 a § 37, ak tieto sú poskytované pri dodaní tovaru alebo služby ako doplnkové služby. Miesto dodania služby sa určí podľa § 15, § 16 zákona o DPH a miesto dodania tovaru sa určí podľa § 13, § 14 zákona o DPH. To zn., ak tuzemská zdaniteľná osoba dodala tovar s miestom dodania v SR do iného členského štátu napr. ČR osobe identifikovanej pre daň v tomto členskom štáte, tak príjmy z dodania tohto tovaru zahrnie do obratu pre účely registrácie pre DPH, t.j. dodanie tovaru fakturuje bez DPH. Týmto spôsobom bude postupovať tuzemská zdaniteľná osoba aj v prípade, ak bude predmetný tovar dodávať osobe neidentifikovanej pre daň v inom členskom štáte.
V prípade, ak sa zdaniteľná osoba stane platiteľom dane (dosiahla zákonom stanovený obrat) a dodáva tovar s miestom dodania v SR osobe identifikovanej pre daň v inom členskom štáte napr. ČR, tak podľa § 43 ods. 1 zákona o DPH je dodanie tovaru, ktorý je odoslaný alebo prepravený z jedného členského štátu do iného členského štátu predávajúcim alebo nadobúdateľom tovaru alebo inou osobou na ich účet, osobe identifikovanej pre DPH v inom členskom štáte, oslobodené od dane. To zn., že tuzemský platiteľ dane bude fakturovať dodanie tovaru do iného členského štátu (napr. ČR) bez dane, a odberateľ tovaru je povinný priznať daň z nadobudnutia tovaru a uplatní sadzbu dane platnú napr. v ČR. Dodanie tovaru podľa § 43 ods. 1 zákona o DPH uvedie tuzemský platiteľ dane do daňového priznania aj do súhrnného výkazu (§80 ods. 1 zákona o DPH). Ak bude tuzemský platiteľ dane fakturovať dodanie tovaru do iného členského štátu (napr. ČR), osobe neidentifikovanej pre daň, tak nie je možné uplatniť oslobodenie podľa § 43 zákona o DPH, t.j. je potrebné postupovať bežným spôsobom zdaňovania a na tovar uplatniť slovenskú DPH (taktiež predmetnú dodávku uvedie platiteľ dane do daň. priznania podľa §78 ods. 1 zákona o DPH).
Ja som z toho vydedukoval toto:
Miestom dodania tovaru je SR (podľa § 13 ods. 1 písm. a) zákona o DPH) lebo ak je dodanie tovaru spojené s odoslaním alebo prepravou, miestom dodania je krajina, kde sa odoslanie alebo preprava začala, teda SR.
Na účely registrácie pre DPH sa (podľa § 4 ods. 9 zákona o DPH) započítavajú všetky príjmy s miestom dodania v SR, teda vývoz tovaru do .... s miestom dodania v SR
Ak zdaniteľná osoba dodáva tovar do ..., miestom dodania je SR:
1. Ak je neplatiteľ, tak faktúruje bez DPH a započítava sa to do obratu pre účely registrácie DPH ak faktúruje platiteľovi aj neplatiteľovi. (pravdepodobne netreba ani súhrnný výkaz)
2. Ak je platiteľ,
a) faktúruje platiteľovi DPH v ...– (podľa § 43 ods. 1 zákona o DPH) je toto oslobodené od DPH, faktúruje bez DPH a podáva daňové priznanie aj súhrnný výkaz (podľa § 80 ods. 1)
b) faktúruje neplatiteľovi DPH v ... – tak faktúruje s DPH a podáva daňové priznanie (podľa § 78 ods. 1)
kupa ojazdeneho automobilu z CR od platcu DPH neplatcovi DPH
Príspevkov: 2, Posledný príspevok: 10.05.11
Dodanie tovaru s montážou neplatcovi DPH
Príspevkov: 3, Posledný príspevok: 20.11.10
Predaj OM - platca DPH neplatcovi DPH
Príspevkov: 2, Posledný príspevok: 16.03.10
faktúra od platcu DPH neplatcovi DPH,pomoc!
Príspevkov: 3, Posledný príspevok: 30.01.10